Gboard
Gboard – Android va iOS qurilmalari uchun Google tomonidan ishlab chiqilgan virtual klaviatura ilovasi. Ilk bora iOS-da 2016-yilning may oyida chiqarilgan, keyin esa oʻsha yilning dekabrida Android uchun allaqachon yaratilgan Google Keyboard ilovasining asosiy yangilanishi sifatida taqdim etilgan. Gboard’da Google Qidiruv, jumladan, veb-natijalar (2020-yil aprelidan oʻchirilgan) va oldindan taklif qilinuvchi soʻzlar, GIF va emoji kontentini oson qidirish va almashish, kontekstga qarab keyingi soʻzni taklif qiluvchi mashina oʻrganuvi va koʻp tilli tilni qoʻllab-quvvatlash mavjud. Klaviaturadagi yangilanishlar qoʻshimcha funksiyalarni, jumladan, GIF takliflari, tungi mavzu yoki klaviatura foni sifatida shaxsiy tasvirni qoʻshish, ovozli diktantni qoʻllab-quvvatlash, keyingi soʻzni oldingan taklif qilish va qoʻlda chizilgan emojilarni aniqlashni faollashtirdi. IOS-da ishga tushirilganda klaviatura faqat ingliz tilini qoʻllab-quvvatlagan, keyingi oylarda koʻproq tillar asta-sekin qoʻshilgan boʻlsa, Android uchun klaviatura chiqarilish vaqtidagacha (2016-yil dekabr) 100 dan ortiq tillarni qoʻllab-quvvatlagan. 2018-yil avgust oyiga koʻra, Google Play doʻkonidan Gboard 1 milliard yuklab olingan. Bu esa ilovani eng mashhur Android ilovalaridan biriga aylantirdi. Bu Google Play doʻkoni tomonidan oʻlchanadi va foydalanuvchilar tomonidan yuklab olingan, shuningdek, ilovaning oldindan oʻrnatilgan nusxalarini oʻz ichiga oladi.